подкрепа. Групата ZTT заяви, че при нито един от закупените от нея материали и енергия няма нарушения и че внесените суровини по време на разследвания период са били на цени, при които няма нарушения. Въпреки че групата ZTT посочи тези покупки в списъка на закупените материали в отговора на въпросника, тя не представи никакви доказателства в тяхна подкрепа. Поради това Комисията отхвърли това твърдение.
 (251)
 Освен това групата FTT представи определени доказателства в подкрепа на пет суровини, но те бяха частични (обхващаха само няколко сделки) и несъвместими с друга информация, предоставена в съответния списък. Това не позволи на Комисията да оцени въпросното твърдение, поради което то не можеше да бъде прието на този етап.
 (252)
 CCCME също така заяви, че цените на вноса от трети държави не представляват представителни заместващи стойности на цените на вътрешния пазар при изчисляване на нормалната стойност, тъй като цената на вноса може да включва по-високи разходи за доставка от закупените на вътрешния пазар суровини, което изкуствено би повишило разходите за заменената суровина и тези разлики в разходите не могат да бъдат ясно разграничени от Комисията.
 (253)
 Както е обяснено в съображение 69, в това разследване Комисията стигна до заключението, че прилагането на член 2, параграф 6а от основния регламент е целесъобразно. В член 2, параграф 6а, буква а) от основния регламент се предвижда използването на съответните данни в подходяща представителна държава. Комисията използва цените на вноса от GTA като отправна точка за изчисляване на цената в представителната държава, при която няма нарушения, към която добавя съответното вносно мито. Това се счита за консервативна оценка за формиране на подходяща заместваща стойност на пазарната цена в представителната държава, при която няма нарушения, като се има предвид, че към тази стойност могат да бъдат направени допълнителни разходи, като вносни такси и данъци, различни от вносни мита (като данък върху добавената стойност), в зависимост от засегнатата държава. Освен това, ако в случай на внос не бъдат взети предвид всички разходи за доставка, получената цена няма да отразява цената на аржентинския пазар, при която няма нарушения, а средната цена франко завода (когато се продава за износ) в държавите, които продават на Аржентина. Това би противоречало на член 2, параграф 6а, буква а) от основния регламент и поради това твърдението беше отхвърлено.
 (254)
 При липсата на доказателства, показващи, че използваните данни и методология няма да бъдат представителни за незасегнатите от нарушения разходи за всеки от материалите за влагане, Комисията отхвърли това твърдение.
 (255)
 CCCME заяви, че са налице значителни разлики в разходите за труд и енергия между различните държави и поради това разходите за труд и цените на енергията в трети държави не могат да се използват при определяне на нормалната стойност.
 (256)
 Както е обяснено в съображение 69, в това разследване Комисията стигна до заключението, че прилагането на член 2, параграф 6а от основния регламент е целесъобразно. В член 2, параграф 6а, буква а) от основния регламент се предвижда използването на съответните данни в подходяща представителна държава. Както е разяснено в съображение 245, на този етап от разследването Комисията избра